  Туспуктэм: vk.com (Ярский район) Наталия Сильвестрова 3-тӥ коньывуонэ Ярын нырысетӥзэ ёросын модельной лыдӟиськонниез усьтӥзы. Библиотекаез «Культура» йӧскалык ӵектос улсын федерал, улосвыл, муниципал коньдэтъёс чотын выльдӥзы, озьы ик кичӧлтонъёслы коньдэтысь уксё висъянъя «Без границ» вожвылъяськонын вормем адямиос юрттӥзы. Со сярысь ёрос администрацилэн пресс-службаез ивортӥз. Лыдӟетъютэз усьтон ужрадэ Удмуртиысь Кун кенешлэн тӧроез Владимир Невоструев пыриськиз. « Дунъяды ни, дыр, макем воштӥськиз лыдӟъетъюрт – югытгес, ӝикыытгес, умойгес луиз. Табере со огшоры библиотека гинэ ӧвӧл, со аспӧртэмлыко туала инты, кытын туж усто ужрадъёс ортчытъяны » Владимир Невоструев, Удмуртиысь Кун кенешлэн тӧроез Лыдӟиськоннилэн юртаз рос-прос тупатъян ужъёс быдэстӥзы, выль мебель но техника басьтӥзы, библиотекаысь фонд 4 сюрс 500 книгаосын тырмиз. Удмуртиын та 17-тӥез модельной лыдӟиськонни луиз. Йӧскаылк ӵектосъя федерал коньдэтысь 10 миллион манет висъязы, элькунысь - 2 миллион манет, муниципал коньдэтысь - 1 миллион манет Тодэ вайытом, 2023-тӥ арын Эгра ёросысь П. К. Поздеев нимо лыдӟиськонниез но Ижкарысь М. Горький нимо нылпи лыдӟетъюртэз усьтӥзы. Ар пумозь тупатъян ужъёсты Пичи Пурга ёросысь С. А. Самсонов нимо библиотекаын йылпумъялозы. Тегъёс: лыдӟиськонни тупатъянужъёс Лулчеберет йӧскалыкӵектосъёс Яр Удмуртия  